  Майя Бывальцева Тылпуос потонлы кышкытлыко вакытэ тылскон понна Удмуртиын улӥсьёсты 5 сюрс манет штраф тырытозы. 19-тӥ оштолэзе журналистъёслы со сярысь ивортӥз элькунысь нюлэс возёсъя министр Рафис Касимов. Солэн верамезъя, тылскыны уг яра нюлэсъёсын но паркъёсын, озьы ик сад-бакчаосын. «Шашлыкъёс пуштыны уг яра ас бакчаын но, вал учыр — ӝыны гурт собере ӝуаз», — вераз министр. Тылпуос потонлы кышкытлыко вакытэ тылскон понна штрафъёс чакламын: нимаз адямиослы — 5 сюрс манет, кивалтӥсьёслы — 50 сюрс манетозь, огазеяськонъёслы — 1 миллион манетозь. «Тылпулэсь утиськонъя куронъёсты тӥямен сэрен нюлэскын тылпу потӥз ке, уголовной кылкутон улэ но кыскыны быгатозы. Муниципал кылытэтъёс понна али валтӥсез — турынъёсты ӧвӧл сутоно, гурт ужъёсты нуон вакытэ тыл кенжон учыръёслэсь утиськоно», — пусйиз Рафис Касимов. Тылпуос потонлы кышкытлыко вакытэ Удмуртиын уен-нуналэн дежуртсво радъямын луоз. Каръёсын тэльёсты чакласа возёзы полициысь ӧнерчиос. Тегъёс: Мерлык Ижкар тылпу Удмуртия нюлэсвозёсъяминистерство  